# El cuerpo en llamas

El cuerpo en llamas (lit. ‘El cos cremant’) és una sèrie limitada de televisió per internet espanyola de thriller escrita per Laura Sarmiento i dirigida per Jorge Torregrossa i Laura Mañá per a Netflix. És una ficcionalització dels fets reals coneguts com el crim de la Guàrdia Urbana ocorreguts el 2017 prop del pantà de Foix i que apareixen en els quatre capítols inicials del programa de radiotelevisió de Carles Porta, Crims, el 2018 a Catalunya Ràdio i el 2020 a TV3.
El cuerpo en llamas està produïda per la barcelonina Arcadia Motion Pictures i protagonitzada per Úrsula Corberó, Quim Gutiérrez, José Manuel Poga, Isak Ferriz i Eva Llorach. Es va estrenar el 8 de setembre del 2023 a Netflix. Ambientada a Catalunya, està feta en castellà, i no té ni doblatge ni subtítols en català (a 2023).

## Trama

El maig del 2017, el cadàver d'un agent de policia, Pedro (José Manuel Poga) apareix calcinat a l'interior d'un cotxe al pantà de Foix, a Barcelona. La investigació de la mort posa al descobert una xarxa de relacions tòxiques, enganys, violència i escàndols sexuals que involucren Pedro i dos dels seus companys policies: la seva parella Rosa (Úrsula Corberó) i l'exnòvio d'aquesta, Albert (Quim Gutiérrez).

## Repartiment

* Úrsula Corberó com a Rosa
* Quim Gutiérrez com Albert
* José Manuel Poga com a Pedro
* Isak Ferriz com Javi
* Eva Llorach com Ester
* Raúl Prieto com a Manu
* Júlia Truyol com a Almu
* Sergi Cervera com a Néstor

## Producció

El 29 de juliol de 2022, Netflix i Arcadia Motion Pictures van anunciar que estaven desenvolupant una sèrie sobre el crim de la Guàrdia Urbana, encara sense títol, que estaria escrita per Laura Sarmiento i dirigida per Jorge Torregrossa i Laura Mañá. El setembre de 2022, es va anunciar que la sèrie es diria El cuerpo en llamas i que estaria protagonitzada per Úrsula Corberó, Quim Gutiérrez, José Manuel Poga, Isak Ferriz i Eva Llorach. El rodatge de la sèrie va començar el 19 de setembre de 2022 a Barcelona i va acabar el febrer de 2023.

### Llocs de rodatge

La sèrie es va rodar a Barcelona i a diversos espais del municipi de Manresa, al Bages, a Caldes de Montbui, i diversos municipis del Maresme, com ara Mataró, entre altres llocs. També es va rodar a les instal·lacions del Parc Audiovisual de Catalunya a Terrassa.

## Llançament

El juliol de 2023, Netflix va treure un avanç d'El cuerpo en llamas i va anunciar que la sèrie s'estrenaria a la seva plataforma el 8 de setembre de 2023. El 22 d'agost del 2023, Netflix va treure el tràiler complet de la sèrie.

## Referències

* ↑ «El 8 de septiembre se estrena ‘El cuerpo en llamas', la serie sobre el ‘crimen de la Guardia Urbana’ con Úrsula Corberó y Quim Gutiérrez». 4 de julio de 2023, 15-09-2022. [Consulta: 24 juliol 2023].
* ↑ Lucas, Aitana Alonso. «El equipo de 'Intimidad' prepara una miniserie sobre un crimen real para Netflix». Formula TV, 29-07-2022. [Consulta: 24 juliol 2023].
* ↑ Pozo, José Carlos. «Quim Gutiérrez y Úrsula Corberó protagonizarán El cuerpo en llamas, la nueva miniserie de Netflix». Hobby Consolas, 15-09-2022. [Consulta: 24 juliol 2023].
* ↑ «Úrsula Corberó vuelve a Netflix para protagonizar su serie sobre el “crimen de la guardia urbana”». Vertele, 15-09-2022. [Consulta: 24 juliol 2023].
* 1 2 «La sèrie de Netflix ‘El cuerpo en llamas', també visita El Maresme». Maresme Film Commission, sense data. [Consulta: 10 setembre 2023].
* ↑ Banqueri, Claudia. «COMIENZA EL RODAJE DE «EL CUERPO EN LLAMAS»» (en castellà). El Palomitrón, 19-09-2022. [Consulta: 24 juliol 2023].
* ↑ «Úrsula Corberó se desnuda para celebrar el fin del rodaje de 'El cuerpo en llamas'». Formula TV, 22-02-2023. [Consulta: 24 juliol 2023].
* ↑ ««El cuerpo en llamas» s'estrena divendres: Vols saber tots els llocs de Manresa on es va rodar?». Nació Manresa. [Consulta: 10 setembre 2023].
* ↑ «Netflix estrena «El cuerpo en llamas», rodada a Manresa». Regió7, 08-09-2023. [Consulta: 10 setembre 2023].
* ↑ «Úrsula Corberó i Quim Gutiérrez roden a Manresa la sèrie del crim de la Guàrdia Urbana». 324cat. CCMA, 29-10-2022. [Consulta: 10 setembre 2023].
* ↑ «La propera estrena de Netflix, “El cuerpo en llamas”, roda una part de la trama a l’antiga escola del Carme». Ajuntament de Caldes de Montbui. [Consulta: 10 setembre 2023].
* ↑ Triola, Francesc. «Netflix i el crim de la Guàrdia Urbana van passar ahir per Mataró». PremiàMedia, 28-10-2022. [Consulta: 10 setembre 2023].
* ↑ Redacció. «Úrsula Corberó i Quim Gutiérrez roden ‘El cuerpo en llamas' al Parc Audiovisual». Terrassa Digital, 16-01-2023. [Consulta: 10 setembre 2023].
* ↑ «La polèmica de la Guàrdia Urbana (i rodada a Terrassa) arriba divendres a Netflix». Diari de Terrassa, 07-09-2023. [Consulta: 10 setembre 2023].
* ↑ Cámara, Nora. «'El cuerpo en llamas': fecha de estreno de la serie de Úrsula Corberó y Quim Gutiérrez en Netflix». Diez minutos, 04-07-2023. [Consulta: 24 juliol 2023].
* ↑ Molina, Berto. «Tráiler de 'El cuerpo en llamas', la esperada nueva serie de Úrsula Corberó en Netflix». El Confidencial, 22-08-2023. [Consulta: 30 agost 2023].

## Enllaços externs

* Lloc web oficial